laion/Wikipedia-Exotic huggingface dataset:
רכבות באיראן

רשת הרכבות באיראן היא רשת הרכבות הממשלתית האיראנית. חברת הרכבות הלאומית של איראן - רַאה-אַהאן-י ג'ומהורי-י אסלאמי-י איראן (בפרסית: راه‌آهن جمهوری اسلامی ایران) או בקיצור: ראה-אהאן-י איראן (בפרסית: راه‌آهن ایران) (תעתיק לאנגלית: Rāh-āhan-e Jomhuri-ye Eslami-ye Irān) (בתרגום חופשי: רכבת איראן) היא החברה הממשלתית שמפעילה שירות רכבות באיראן. חברת "ראג'ה רכבות נוסעים" (באנגלית: Raja Passenger Train Company) מפעילה רכבות נוסעים תחת החברה הממשלתית. חברת "מסילות תחבורה" (באנגלית: Railway Transportation Company) מפעילה רכבות משא תחת החברה הממשלתית. מסילת הרכבת הטרנס-איראנית אתר האינטרנט הרשמי של רכבות באיראן (בפרסית) מדיה וקבצים בנושא רכבות באיראן בוויקישיתוף "◄ مقایسه بهره برداری از خطوط ریلی قبل و بعد از انقلاب؛ سال ۱۲۹۱ تا ۱۳۹۲ + جدول". تین نیوز (בפרסית). נבדק ב-2018-11-14. Ltd, DVV Media International. "Iran inaugurates railway to border with Turkmenistan". Railway Gazette (באנגלית). נבדק ב-2018-11-14. Ltd, DVV Media International. "Tehran – Hamadan railway opened by President Rouhani". Railway Gazette (באנגלית). נבדק ב-2018-11-14. "PressTV-Rouhani opens 'strategic' rail line near Iraqi border". נבדק ב-2018-11-14. ערך זה הוא קצרמר בנושא איראן. אתם מוזמנים לתרום לוויקיפדיה ולהרחיב אותו.
New York Raining

"New York Raining" (בעברית: ניו יורק גשומה) הוא סינגל שהוקלט על ידי הראפר האמריקאי צ'ארלס המילטון, ביחד עם הזמרת-יוצרת הבריטית ריטה אורה. השיר יצא לאור ב-18 במרץ 2015, כחלק מפסקול סדרת הטלוויזיה "אימפריה". עם יציאתו נכנס השיר אל המקום התשע עשרה במצעד שבסקוטלנד, והעשרים ותשע במצעד הסינגלים הבריטי. השיר נכתב והופק על ידי צ'ארלס המילטון, האיש הנעלם ולאורה ווייט. השיר הוא שיר בסגנון ההיפ הופ, המשלב בתוכו את סגנון הרית'ם אנד בלוז. השיר יצא בפורמט של הורדה דיגיטלית ובנוסף לכך, יצאו לשיר שני רמיקסים רשמיים. קליפ המילים של השיר הועלה לערוץ היוטיוב של המילטון ב-18 במרץ 2015. הורדה דיגיטלית New York Raining" – 3:34" הורדה דיגיטלית - רמיקסים "New York Raining" (רמיקס מאת קאלצ'ר שוק) – 4:19 "New York Raining" (רמיקס מאת לאקי צ'ארמס) – 4:11 מידע על הסינגל "New York Raining" באתר מיוזיק בריינז מידע על היצירה "New York Raining" באתר Discogs סרטון השיר "New York Raining" באתר יוטיוב השיר באייטונס השיר במצעד שבסקוטלנד השיר במצעד הסינגלים הבריטי CharlesHamiltonVEVO (2015-03-18), Charles Hamilton - New York Raining (Lyric Video) ft. Rita Ora, נבדק ב-2018-11-14 New York Raining (feat. Rita Ora) - Single by Charles Hamilton (באנגלית אמריקאית), 2015-03-18, נבדק ב-2018-11-14 New York Raining, נבדק ב-2018-11-14
אביחי שטרן

אביחי שטרן (נולד ב-25 בדצמבר 1985) הוא ראש עיריית קריית שמונה. עורך דין במקצועו. שטרן נולד, גדל והתחנך בקריית שמונה. בנם של ז'ורז'ט ואהרן שטרן, הקטן מבין ארבעת ילדיהם. סבתו הנצ'ה (אדל) שטרן ובתה רחל, נרצחו בפיגוע הטרור בקריית שמונה, ב-11 באפריל 1974. בילדותו למד בבית הספר היסודי תל חי ובנעוריו למד בתיכון דנציגר בעיר מגוריו. בצה"ל שירת בלשכת הגיוס בטבריה בתפקיד עוזר ראש מדור בריאות הנפש. לאחר שירותו הצבאי למד לתואר ראשון במשפטים באוניברסיטת חיפה ותואר שני במנהל ומדיניות ציבורית עם התמחות בביקורת. בנוסף, שטרן הוא בוגר קורס דירקטורים. שטרן שימש מנכ"ל ודירקטור "יוזמה" - החברה הכלכלית של אגודת הסטודנטים באוניברסיטת חיפה וחבר הוועד מנהל של עמותת "אתגר בדרך" לזהירות בדרכים. שימש כמרצה בפקולטה למשפטים בקריה האקדמית אונו. שטרן זכה במקום השלישי בעונת ה-VIP בתוכנית הריאליטי "נינג'ה ישראל" בשנת 2020. שטרן היה ממקימי "ארגון צל"ע" - ארגון צעירים למען עירנו. בשנת 2013 התמודד שטרן למועצת העיר קריית שמונה, כשהריץ רשימה משותפת של הצעירים עם התנועה של יעקב בנציון, אך היה במקום השלישי ברשימה, שקיבלה רק שני מנדטים. בשנת 2015 נבחרה יפעת שאשא-ביטון, שהייתה במקום השני ברשימה לכנסת ה-20 מטעם מפלגת כולנו ושטרן החל לכהן כחבר המועצה מאותה השנה. בהמשך, יושב ראש הרשימה יעקב בנציון החליט לפרוש ושטרן החליף אותו כיושב הראש של הרשימה במועצה. בבחירות לרשויות המקומיות בשנת 2018 התמודד על ראשות העיר קריית שמונה. בסיבוב הראשון קיבל 38.1% מקולות הבוחרים, בעוד ראש העיר המכהן, ניסים מלכה, קיבל 28.5% מקולות הבוחרים. בסיבוב השני קיבל 63% מקולות הבוחרים. הוא נכנס לתפקידו ב-4 בדצמבר 2018. במהלך מלחמת חרבות ברזל נדרש להתמודד עם התרוקנות העיר ממרבית תושביה, שפונו ממנה מחמת הירי המתמשך לעברה, ועם הנזקים הרבים שנגרמו לעיר. עקב המלחמה לא נערכו בעיר הבחירות לרשויות המקומיות בישראל בפברואר 2024, ושטרן ממשיך בתפקידו. שטרן נישא בשנת 2019 לסבטה (סבטלנה) פדולסקי. בשנת 2020 נולדה בתם הבכורה של בני הזוג, וב-2024 נולדה בתם השנייה. מדיה וקבצים בנושא אביחי שטרן בוויקישיתוף אתר האינטרנט הרשמי של אביחי שטרן אביחי שטרן, ברשת החברתית פייסבוק אביחי שטרן, ברשת החברתית אקס (טוויטר) אביחי שטרן, ברשת החברתית פייסבוק אביחי שטרן, ברשת החברתית אקס (טוויטר) שני ליטמן, הוא ראש העיר הצעיר בארץ (וגם קרוב משפחה שלי). ויש לו תוכניות גדולות, באתר הארץ, 10 בספטמבר 2020 שילה פריד, עניין אישי עם אביחי שטרן, באתר ערוץ 7, 3 בדצמבר 2020 דיאנה בחור ניר, כך נראים החיים בקריית שמונה שנטושה כבר שמונה חודשים, באתר כלכליסט, 13 ביוני 2024 אביחי שטרן: 'אם לא היה פינוי, בית העלמין בקרית שמונה היה גדל', הפודקסט של שלומי אלדר, באתר All•in אחיה ראב"ד, מהפך בעיר הצפונית: "המשימה - להחזיר את חבריי לקריית שמונה", באתר ynet, 14 בנובמבר 2018 "נקודת הזינוק של אביחי שטרן - פוליטי". אורכב מ-המקור ב-2018-11-07. נבדק ב-2018-11-14., באתר "צפונט" יאיר אמר, ‏ראש העיר זועם: "תושבים לא יחזרו לגור במטווח", באתר "סרוגים", 5 במאי 2024; ניר גונטז', מה הציון שאתה נותן לנתניהו, מ-1 עד 10? "2-1. מיד אחרי המלחמה צריך להחליף אותו", באתר הארץ, 8 במאי 2024 שרון רופא אופיר, ראש העיר הצעיר של קריית שמונה ארגן תוך שבועיים חתונה עם זוגתו, באתר Xnet‏, 3 בדצמבר 2019 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
שוודיה באירוויזיון 1983

שוודיה באירוויזיון 1983 השתתפה עם השיר "Främling" בביצוע של הזמרת קרולה. מלודיפסטיבלן 1983 נערך במלמה והונחה על ידי השחקנית והזמרת ביבי ג'והנס, 90 שירים הוצעו בתחילה לתחרות עד שלבסוף נבחרו 10 שירים, היא שודרה ב-SVT1 אך לא ברדיו, קרולה הזוכה הייתה היחידה לקבל ניקוד מלא מכל צוות של חבר שופטים מה שנוביל את המנחה להגיד "זה בכלל לא מרגש". פרק זה לוקה בחסר. אנא תרמו לוויקיפדיה והשלימו אותו.
No Querías Lastimarme

No Querías Lastimarme (בעברית: לא רצית לפגוע בי) הוא סינגל שהוקלט על ידי הזמרת-יוצרת המקסיקנית גלוריה טרווי, מתוך אלבומה התשיעי, De Película. השיר יצא לאור ב-17 בספטמבר 2013, על ידי חברת התקליטים יוניברסל מיוזיק לטין אנטרטיינמנט כסינגל השלישי מתוך האלבום. השיר הגיע למקום הראשון במצעד שבמקסיקו, וה-16 במצעד שירי הפופ הלטיניים. השיר נכתב על ידי גלוריה טרווי, מרסלה דה לה גרזה ואנחל גבריאל והופק על ידי ארמנדו אווילה. השיר הוא מעין בלדה בסגנון הפופ הלטיני. השיר מדבר על אהבה מסוכנת בין טרווי לבן זוגה אשר לטענתה "לא רצה לפגוע בה, אלא להרוג אותה", כשם השיר עצמו ("לא רצית לפגוע בי"). עם השיר הופיעה טרווי באחת מהופעותיה, בליווי גיטרה. סרטון ההופעה הפך לוויראלי וגרף יותר מ-5.3 מיליון צפיות. צילומי הווידאו קליפ של השיר החלו ב-5 באוקטובר 2013, על ידי הבמאי גוסטבו גרזון, במקסיקו סיטי. ב-14 באוקטובר פורסם הטיזר של הקליפ ביוטיוב, וב-22 באוקטובר פורסם הטיזר השני. ב-22 בנובמבר פורסם הקליפ הרשמי. נכון לאפריל 2020, מונה הצפיות של הקליפ עומד על כ-415 מיליון צפיות. הורדה דיגיטלית No Querías Lastimarme" – 3:44" תקליטור No Querías Lastimarme" – 3:44" סרטון השיר "No Querías Lastimarme" באתר יוטיוב "Gloria Trevi - Music, Videos, Photos & more Universal Music Latin Entertainment". Universal Music Latin Entertainment (באנגלית אמריקאית). אורכב מ-המקור ב-2014-11-13. נבדק ב-2018-11-14. WebCite query result, www.webcitation.org (באנגלית) השיר במצעד שירי הפופ הלטיניים, באתר AllMusic (באנגלית) Grupo Fórmula, www.radioformula.com.mx (באנגלית) GloriaTreviVEVO (2013-11-22), Gloria Trevi - No Querías Lastimarme, נבדק ב-2018-11-14 Gloria Trevi - No querías lastimarme lyrics + English translation, lyricstranslate.com (באנגלית) GloriaTreviVEVO (2016-08-15), Gloria Trevi - No Querías Lastimarme (En Vivo), נבדק ב-2018-11-14 Televisa TIM, Televisa.com | Sitio oficial de Televisa, Televisa (בספרדית) (ארכיון) MundoTrevi | Gloria Trevi grabó el video “No Querías Lastimarme”, www.mundotrevi.com (ארכיון) www.mundotrevi.com (ארכיון) www.mundotrevi.com (ארכיון) GloriaTreviVEVO (2013-11-22), Gloria Trevi - No Querías Lastimarme, נבדק ב-2018-11-14
נחל קרסנט (אנטארקטיקה)

נחל קְרֶסֶנְט (באנגלית: Crescent Stream) הוא נחל מי קרחונים הזורם צפונה מקרחון קרסנט, ונשפך אל אגם פרייקסל, בעמק טיילור, בארץ ויקטוריה שבאנטארקטיקה. אורכו של הנחל 4.8 קילומטרים. גובהו של הנהר (בשפך הנהר) 18 מטרים מעל פני הים. דיאן מקנייט, הידרולוגית של הסקר הגאולוגי של ארצות הברית, הציעה לתת לנחל את שמו - על שם הקרחון שהוא מוצא הנחל. הוועדה המייעצת לשמות אנטארקטיים, והוועד הגאוגרפי של ניו זילנד אישרו את השם בשנת 1994. נחל קרסנט באתר הסקר הגאולוגי של ארצות הברית תצלומי הנחל מידע גאוגרפי והיסטורי מידע גאוגרפי על שפך הנהר
אירלנד באירוויזיון 1987

אירלנד באירוויזיון 1987 השתתפה עם השיר "Hold Me Now" בביצוע של ג'וני לוגן. RTÉ, רשות השידור האירי ארגנה את התחרות לבחירת נציג אירלנד באירוויזיון בה התמודדו תשעה שירים, התחרות נערכה בתיאטרון גאייטי שבדבלין והונחתה על ידי מרטי וואלן והזמר מרטי שייצג את אירלנד באירוויזיון 1973, השופטים היו מומחים מתחום המוזיקה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.
נחל קרסנט

האם התכוונתם ל... נחל קרסנט (אנטארקטיקה) – נחל בעמק טיילור בארץ ויקטוריה שבאנטארקטיקה. נחל קרסנט (ניו זילנד) – נחל באי הדרומי של ניו זילנד
עכשובאים

עכשובאים (שם מדעי: Solifugae; בלטינית: שמש - sol, בורח fugae) היא סדרה של פרוקי-רגליים במחלקת העכבישנים. יש המכנים אותם בשם העממי "עַקְרָבּוּת". שגיאה זו נובעת ככל הנראה, משיבוש של המילה הערבית "עַנְכָּבּוּת" (عنكبوت), שפירושה "עכביש". קרוי גם "עכביש גמל". בישראל 54 מינים בחמש משפחות שונות. העכשובאים מרתיעים בני אדם בעיקר בגלל גודלם, מהירותם, התנהגותם התזזיתית והעובדה שכאשר הם חשים מאוימים, הם זוקפים את פלג גופם הקדמי, מרימים את בחניניהם למעלה ומשמיעים קול חריקה באמצעות חיכוך לסתותיהם זו בזו. נשיכה מעכשוב עלולה לצבוט ובמידה והעכשוב גדול אף לנקב את העור אך אינה מסוגלת לגרום לנזק המצריך טיפול רפואי. הם אינם ארסיים ואינם נחשבים מסוכנים לבני אדם. העכשובאים הם טורפים ולסתותיהם (כליצרות) משוננות וחזקות. הם מועילים לאדם מכיוון שהם מחסלים מזיקים כגון עקרבים, עכברים וחרקים. הגדולים שבהם אף מסוגלים לטרוף זוחלים, ציפורים ומכרסמים קטנים. העכשובאים הם יצורים שעירים המתאפיינים בצבע חום צהבהב ובחלק מהאזורים גם בצבע שחור, בטנם מוארכת ורגליהם האחוריות ארוכות משאר הרגליים. בישראל, הגדולים שבהם מגיעים לגודל של כ-7 ס"מ. זיהוי המשפחות מתבסס בעיקר על פיסת הרגל. חמש המשפחות האחרונות מצויות בישראל: Ammotrechidae Ceromidae Eremobatidae Gylippidae Hexisopodidae Melanoblossidae Mummuciidae חופרניים (Rhagodidae) מבעיתניים (Galeodidae) פסבחניניים (Daesiidae) חרפניתיים (Karschiidae) אפרידריים (Solpugidae) העכשובאים נפוצים באזורים חמים וממוזגים על פני כדור הארץ, להוציא את אוסטרליה, אגן קונגו באפריקה ואגן האמזונאס באמריקה. לסדרה זו כמה מינים הנפוצים בכל ישראל, כשהמינים המוכרים והגדולים יותר נפוצים בעיקר בדרום (באזור הנגב המרכזי דוגמת עקרבות יהודה). המילה עכשוב מוזכרת בתנ"ך, להלן: "שָׁנֲנוּ לְשׁוֹנָם כְּמוֹ נָחָשׁ חֲמַת עַכְשׁוּב תַּחַת שְׂפָתֵימוֹ סֶלָה." (תהילים פרק קמ) למרות שחלק מהמפרשים נוטים לפרש עכשוב כעכביש, הפירוש הפשוט מאוד מתאים לעכשובאים. עכשובאים, באתר ITIS (באנגלית) עכשובאים, באתר NCBI (באנגלית) עכשובאים, באתר האנציקלופדיה של החיים (באנגלית) עכשובאים, באתר GBIF (באנגלית) עכשובאים, באתר אנציקלופדיה בריטניקה (באנגלית) קיבלנו ביס מעקרבוט - מטיילים בארץ, סרטון באתר יוטיוב (אורך: 24:16) 10 Cool Facts about Camel Spiders | Pet Tarantulas, סרטון באתר יוטיוב (אורך: 4:06) איגור ארמיאץ' שטיינפרס, ‏אילן היוחסין של העכשובים, באתר של מכון דוידסון לחינוך מדעי‏, 19 בספטמבר 2023 G. Levy, A. Shulov, 2013. The solifuga of israel. Israel Journal of Zoology 13(3):102-120
מיימונה נדיאיה

מימונה נדיי (באנגלית: Maimouna N'Diaye) לפעמים נקראת גם מונא נדיי היא שחקנית וקומיקאית סנגלית. בשנת 2016, היא קיבלה את פרס השחקנית הראשית הטובה ביותר מהאקדמיה האפריקאית לקולנוע, על השתתפות בסרט "Eye of the Storm" (אנ') (בתרגום חופשי לעברית: עין הסערה) בשנת 2015. בשנת 2015, מימונה נדיי השתתפה בסרט "Eye of the Storm" שפתח את פסטיבל הטלוויזיה והקולנוע הפאן-אפריקאי בוואגאדוגו, בפסטיבל זה היא זכתה בפרס השחקנית הטובה ביותר. היא הייתה מועמדת גם עבור פרסי האקדמיה האפריקאית לקולנוע לשחקנית הראשית הטובה ביותר. במרץ 2017 היא פתחה את "פסטיבל Divercine" בעזרת הסרט שלה "Eye of the Storm" בקנדה. בשנת 2016, בריאיון שנערך עם "Bukinabe 24" היא דחתה את הסכם הקרן הפנימית לסרטי בוקינאבה, והסבירה כי התעשייה צריכה להיות בת קיימא לאספקה וליציבות הפיננסית. Toubab Bi ‏ (1991) La Chasse aux Papillons ‏ (1992) Kirikou and the Sorceress ‏ (אנ') (1998) L'Oeil du Cyclone ‏ (2015) Bol d'amour Super Cops פרס השחקנית הראשית הטובה ביותר מהאקדמיה האפריקאית לקולנוע (אנ') - פרסי האקדמיה האפריקאית לקולנוע (מועמדות) השחקנית הטובה ביותר - פסטיבל הטלוויזיה והקולנוע הפאן-אפריקאי בוואגאדוגו (זכייה) ההורים של מימונה נדיי הם ממוצא ניגרי וסנגלי. את ילדותה היא בילתה בגינאה, חוף השנהב ובורקינה פאסו. מאוחר יותר היא היגרה לצרפת בשביל ללמוד תיאטרון. בראיון היא סיפרה שהיא החליטה להתחיל קריירה בקולנוע באפריקה בגלל הזדמנויות מוגבלות לרשות האפריקאים באירופה. היא גם הסבירה שאף על פי שיש יותר הזדמנויות לגברים מאשר לנשים בתעשייה, היא עומדת למצוא רלוונטיות. מדיה וקבצים בנושא מיימונה נדיאיה בוויקישיתוף מיימונה נדיאיה, במסד הנתונים הקולנועיים IMDb (באנגלית) Burkina Faso : "L'oeil du cyclone" ouvre le Fespaco, באתר "TV5Monde"‏, 2 במרץ 2015 FESPACO 2015: Maïmouna N’Diaye dedicates her prize to women worldwide, ‏La redaction, באתר "Africa Top Success"‏, 10 במרץ 2015 OTTAWA - Maïmouna N'Diaye opens Festival Diverciné, באתר "francecanadaculture – France Canada Culture"‏, 4 במרץ 2017 Mouna N’Diaye : « J’ai fait ma première scène de théâtre avec Sotigui Kouyaté », באתר "Burkina24"‏, 23 בדצמבר 2016 Maïmouna N’Diaye, la polyvalence incarnée,‏ Manon Dumais, באתר "Le Devoir"‏, 14 באפריל 2017
שממית הבתים

שממית הבתים (שם מדעי: Hemidactylus turcicus, בתרגום: Hemi – חצי, Dactylus – אצבע, Turcicus – טורקי) היא לטאה ממשפחת השממיתיים, הנפוצה בין הלטאות במגורי האדם בארץ ישראל. עורה רך, שקוף למחצה, מכוסה בקשקשים וצבעו משתנה. לעיתים הוא ורדרד, כתום בהיר, או חום בהיר ולעיתים מפוספס או מכוסה בכתמים. אצבעותיה מכוסות בעשרות מיליוני שערות מיקרוסקופיות שמאפשרות לה לטפס על קירות ועל עצמים אנכיים. גודלה המקסימלי הוא 14 ס"מ, ואורך חייה כתשע שנים. השממית מבלה את רוב זמנה בחללים קטנים ומוסתרים בבית כגון ארונות חשמל, ארגזים של תריסי גלילה ומדפים מוסתרים. לעיתים מסתתרות מספר שממיות באותה נקודת מסתור. השממית ניזונה מחרקים קטנים כגון פרפרים, יתושים וזבובים, ונוהגת לתור אחריהם בסביבת נקודת המסתור שלה ובמקומות בעלי סבירות גבוהה להימצאות חרקים: למשל, בקרבה למקור אור מלאכותי. השממית נוהגת להתקרב באיטיות לטרפה, ואז מזנקת עליו ולוכדת אותו בלסתותיה. כאשר השממית חשה בסכנה, היא נוקטת פעולה אוטוטומית: היא משחררת את זנבה באמצעות כיווץ של שריר המכופף אותו עד ליצירת שבר וניתוק. בזנב נוצרת פעולה עצבית עצמאית, שיוצרת תנועת התפתלות ובכך מסיחה את תשומת הלב של הטורף מהשממית ומאפשר לה להימלט מהמקום. בתוך שבועות עד חודשים מגדלת השממית זנב חדש. מתחת לזנב המתנתק, השממית בעלת זנב קבוע קטן יותר מזה המתנתק. הזנב הפנימי הקבוע הוא איבר הבנוי משרירים, עצם ושומן, לעומת הזנב החיצוני המתנתק, שהוא סחוס חסר תחושה. בתקופה שבה לשממית אין זנב מתנתק, שרידותה נפגעת, עקב כך שאינה יכולה להשתחרר אם תפסו בזנבה. לזנב תפקיד ביציבותה בעת התנועה והטיפוס, ומצויים בו מאגרי שומן. אם נטילת הזנב אינה מועילה, השממית עלולה גם לנשוך. נשיכה זו אינה מכאיבה או מסוכנת לאדם. בין החודשים מאי-יוני מטילה הנקבה, במקום מסתור, בדרך כלל שתי ביצים בגודל של אפון בכל הטלה. כעבור כחודשיים בוקעות מהביצים שממיות עצמאיות שאינן נסמכות על הוריהן כלל. השממית מגיעה לבגרות מינית בגיל שנתיים. ישנם זיהויים של השממית עם האנקה המקראית. במקרא מופיע השם "שממית" בספר משלי, פרק ל', פסוק כ"ח: שְׂמָמִית בְּיָדַיִם תְּתַפֵּשׂ וְהִיא בְּהֵיכְלֵי מֶלֶךְ. עם זאת, על-פי פרשנים מסוימים, הכוונה היא לעכביש ולא ללטאה הנקראת היום בשם זה. היות שאיננה מזיקה לאדם אלא להפך – ניזונה מרמשים ומזיקים הנוטים להתרבות בסביבת האדם (כגון תיקנים), הרי שביחס לשממית נתפתחה אמונה טפלה שהימצאותה במגורי אדם היא סימן למזל טוב עבור דיירי הבית ויש להניח לה לנפשה. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים 49–51 שממית הבתים, באתר ITIS (באנגלית) שממית הבתים, באתר NCBI (באנגלית) שממית הבתים, באתר Animal Diversity Web (באנגלית) שממית הבתים, בבסיס הנתונים ARKive (באנגלית) שממית הבתים, באתר האנציקלופדיה של החיים (באנגלית) שממית הבתים, באתר GBIF (באנגלית) הניו יורק טיימס, נמצא פתרון לפרדוקס הזנב של הלטאה, באתר הארץ, 21 בפברואר 2022 שממית הבתים באתר הרשימה האדומה של IUCN אהרן שולוב אנציקלופדיה עולם התנ"ך כרך 3 ויקרא. הוצאת רביבים, רמת גן, 1987, עמוד 79
בירגאנג'

בירגאנג' (בנפאלית: वीरगंज) היא עיר מטרופולינית ובירת מחוז פארסה במערב פרובינציית מאדש שבדרום-מזרח נפאל. העיר שוכנת 135 ק"מ דרום-מערבית לבירה קטמנדו. היא מהווה "שער כניסה" לנפאל, בשל מיקומה בגבול שבין נפאל להודו לצפונה של העיר רקסאול שבמדינת ביהר. לעיר חשיבות כלכלית עבור מרכז נפאל, שכן רוב ייבוא הסחר מהודו עובר דרכה. בירגאנג' נוסדה בשנת 1897 על ידי הראנה ה-3, ראש הממשלה ביר שאמסר ג'אנג בהאדור ראנה. שמה הקדום של העיר היה גהאווה (Gahawa). ב-18 במאי 2006, הצהיר הפרלמנט הנפאלי כי נפאל תהפוכנה למדינה חילונית. צעד זה הוביל לתסיסה בקרב קבוצות הינדו פונדמנטליסטיות ברחבי נפאל, מה שאילץ את סגירתה של העיר למשך שנתיים. בירגאנג' הוכרזה כעיר מטרופולינית ב-22 במאי 2017, יחד עם בירטנגר. על פי מפקד האוכלוסין האחרון משנת 2021 אוכלוסיית העיר מנתה 272,382 תושבים, בירגאנג' היא העיר הגדולה ביותר בפרובינציית מאדש והחמישית בנפאל כולה, לאחר קטמנדו, פוקהרה, בהרטפור ולליטפור. על אף שנפאלית היא השפה הרשמית, השפה העיקרית המדוברת היא בוג'פורית. בנוסף, מספר שפות נוספות מדוברות, ביניהן מאיטהילית, הינדית ואנגלית. בירגאנג' היא עיר מסחר מרכזית בנפאל, במיוחד עבור סחר עם הודו, שכן כמעט כל ייבוא הסחר לנפאל מהודו, עובר דרך העיר. תעשיות כמו חקלאות, כימיקלים, טקסטיל, נפט ועץ, הן מיוצגות. כמעט 56% מכלל הייצור של בירגאנג', מיוצא להודו. כשנבנתה, הייתה בירגאנג' העיר הנפאלית הקרובה ביותר לקטמנדו אשר חיברה בינה לבין הודו. מסילות הרכבת שנבנו בידי הבריטים, נמשכו עד בירגאנג', אשר לימים, התחברו לתחנת הרכבת ברקסאול, הודו. המסילה נבנתה ב-1927, בידי הבריטים, אך עבודות הבניית הופסקו ב-1965. נמל התעופה סימארה אשר שוכן 14 ק"מ צפונה, משרת את העיר. טיסות סדירות מופעלות בין קטמנדו לסימארה. עגלות רתומות לסוסים הקרויות בשמן המקומי טנגה, משמשות ככלי תחבורה פופולרי בקרב אנשי מאדהשי. מדיה וקבצים בנושא בירגאנג' בוויקישיתוף אתר האינטרנט הרשמי של בירגאנג' (בנפאלית) בירגאנג', באתר אנציקלופדיה בריטניקה (באנגלית) Nepal: Municipal Division (Districts and Local Units) - Population Statistics, Charts and Map, citypopulation.de
רעידת האדמה בסיקים (2011)

רעידת האדמה בסיקים (ידועה גם כרעידת האדמה בהימלאיה) בעוצמה של 6.9 בסולם מגניטודה לפי מומנט, התרחשה בשעה 18:10 לפי שעון מקומי ביום ראשון, 18 בספטמבר 2011. מוקד הרעידה היה באזור שמורת קנצ'נג'נגה ליד גבול נפאל ומדינת סיקים בהודו בעומק של 19.7 ק"מ. רעידת האדמה הורגשה לאורך צפון־מזרח הודו, נפאל, בהוטן, בנגלדש, ודרום טיבט. דווח כי 111 איש לפחות, נהרגו, רובם במזרח מדינת סיקים. מספר מבנים בגנגטוק, קרסו. דווח על 11 הרוגים בנפאל, 3 מתוכם נהרגו כשקיר בשגרירות הבריטית בקטמנדו, התמוטט עליהם ו-7 הרוגים בטיבט. נזק נגרם למבנים בבנגלדש, בהוטן, וטיבט. רעידת האדמה התרחשה כמה ימים לאחר שרעידת אדמה בעוצמה של 4.2 התרחשה במחוז סוניפט שבמדינת הריאנה, הודו אשר הורגשה גם בניו דלהי. הייתה זו רעידת האדמה המשמעותית הרביעית בהודו בחודש ספטמבר 2011. שנה לאחר מכן בדיוק, ב-18 בספטמבר 2012, בשעה 5:55 לפי השעון המקומי, התרחשה רעידת אדמה נוספת בעוצמה של 4.1, דבר שהוביל לבהלה בקרב האנשים כשרק ציינו את יום השנה לרעידת האדמה דאשתקד. רעידת האדמה בנפאל (2015) מדיה וקבצים בנושא רעידת האדמה בסיקים בוויקישיתוף לפחות 45 נהרגו ברעש בהודו: "לא ראינו דבר כזה", באתר וואלה, ‏19 בספטמבר 2011 ערך זה הוא קצרמר בנושא רעידות אדמה ובנושא גאוגרפיה של אסיה. אתם מוזמנים לתרום לוויקיפדיה ולהרחיב אותו.
קרן אוזן

קרן אוזן (נולדה ב-11 באוקטובר 1979) היא עיתונאית ישראלית, מגישה את התוכניות השבועיות "כאן הערב" עם זאב קם ו "קפה שישי" עם יגאל עדיקא בכאן רשת ב', ואת התוכנית הכול פוליטי בכאן 11. קודם לכן, עבדה כ-20 שנה בתחנת רדיו דרום. אוזן גדלה והתחנכה בנתיבות. היא החלה את דרכה בעולם הרדיו כבוגרת המחזור הראשון במגמת הרדיו החינוכי של "קול ישראל" בבית הספר "אשל הנשיא". במשך 20 שנה עבדה בתחנת הרדיו "רדיו דרום", הגישה את תוכנית הבוקר "בוקר טוב דרום", והגיעה לתפקיד סמנכ"ל בתחנה. אוזן פעלה כתחקירנית בתאגיד השידור הציבורי ובתוכנית "אנשים" בערוץ 2. בנוסף לכך, כעיתונאית, מרבה לעסוק בנושאים חברתיים, תוך התמקדות בפריפריה הגאוגרפית והתרבותית. אוזן הייתה גם מגישה-מחליפה בתוכנית "ערב ערב". בנובמבר 2018 הוכרזה כי אוזן מועמדת לשמש יו"ר הרשות השנייה לטלוויזיה ולרדיו, על ידי שר התקשורת איוב קרא. ב-17 בדצמבר אושר מינוייה והיא הייתה עתידה להחליף את יוליה שמאלוב-ברקוביץ', אך ב-25 ביוני 2020 החליטה לוותר על התפקיד. אוזן הייתה שותפה עסקית במקומון הדרומי "שבע" המופץ באזור הנגב. ב-30 בינואר 2020 החלה להגיש תוכנית שבועית בכאן רשת ב' בימי חמישי בשם "כאן הערב", תחילה עם רן בנימיני, והחל מ-2 באפריל 2020 עם זאב קם, ואת התוכנית "קפה שישי" החל מ-29 באפריל 2024 עם יגאל עדיקא. ב-20 ביולי 2022 נודע כי תתחיל להגיש תוכנית אקטואליה שבועית בערוץ כאן 11 בשם "ישראל בוחרת" התוכנית שודרה לאורך כל תקופת הבחירות לכנסת העשרים וחמש וכללה פאנל עם כתבי ופרשני כאן חדשות, שלא משתתפים בתוכניות הפוליטיות של סוף השבוע. התוכנית החלה את שידוריה ב-21 ביולי 2022. וסיימה את שידוריה ב-27 באוקטובר אותה שנה. מאז 4 בפברואר 2023 מגישה את הכול פוליטי באותו ערוץ ומשמשת כמגישה מחליפה בתוכניות שבע עם ומהדורת חמש. אוזן אם לבן מנישואיה הראשונים, מתגוררת ביישוב להבים. בזוגיות עם יקי דיין, קונסול ישראל לשעבר בלוס אנג'לס. קרן אוזן, ברשת החברתית אקס (טוויטר) תחיה ברק, קרן אוזן: "אני יודעת מה מעסיק אנשים מחוץ לגבולות גדרה-חדרה", באתר ynet, 12 באוקטובר 2022 יואב סטולר, מסתמן: קרן אוזן תמונה ליו"ר מועצת הרשות השנייה, באתר כלכליסט, 13 בנובמבר 2018 ערב ערב עם קרן אוזן, 16.01.18, בביצוע ערב ערב, סרטון באתר יוטיוב נתי טוקר, הפתעה: קרן אוזן צפויה להתמנות ליו"ר הרשות השנייה במקום שמאלוב ברקוביץ', באתר TheMarker‏, 13 בנובמבר 2018 נתי טוקר, אושר מינויה של קרן אוזן ליו"ר הרשות השנייה, באתר TheMarker‏, 17 בדצמבר 2018 קרן אוזן: "מה שהיה רלוונטי לפני שנתיים, כבר לא נכון לי היום", באתר אייס, 26 ביוני 2020 רן בנימיני וקרן אוזן, באתר כאן רשת ב' זאב קם וקרן אוזן, באתר כאן רשת ב' פיצוי לכתבים הדתיים? זו התכנית החדשה בכאן 11, באתר אייס, 20 ביולי 2022 ישראל בוחרת - 21 ביולי 2022, באתר כאן – תאגיד השידור הישראלי, 21 ביולי 2022 חן מענית, ‏"מי שלא מבין את הכוח של הקהל בדרום, לעולם לא יוכל להבין את המפתח ללב המיינסטרים הישראלי", באתר גלובס, 19 במאי 2015